
Mabuhay ang alaala ni Ka Joma! Palakasin 
ang Partido at isulong ang rebolusyon! 


atatanging parangal ang ibinibigay ng buong Partido at rebolusyonar- 

yong kilusan kay Kasamang Jose Maria Sison (Amado Guerrero), ta- 

gapangulong tagapagtatag ng Partido Komunista ng Pilipinas, at pi- 
nakadakilang Pilipino at lider rebolusyonaryo ng nagdaang siglo. Sa mahabang 
panahon, si Ka Joma ang nagsilbing gabay at tanglaw, matibay na muog at 
sandigan ng Partido at rebolusyong Pilipino. 


Si Ka Joma ay dalubhasa ng 
Marxismo-Leninismo-Maoismo, ang 
ideolohiya ng proletaryado. Pina- 
ngunahan niya ang muling pagtatag 
ng Partido at pagpapanibagong-la- 
kas ng rebolusyong Pilipino. Sinuri 
niya ang saligang katangian ng ma- 
lakolonyal at malapyudal na sistema 
sa Pilipinas, inilantad ang tatlong 
halimaw na imperyalismo, pyudalis- 
mo at burukratang kapitalismo na 
pangunahing umaalipin sa malawak 
na masang Pilipino, at itinuro ang 
landas ng pambansa-demokratikong 


rebolusyon bilang daan tungo sa 
paglaya ng sambayanan mula sa ka- 
hirapan at kaapihan. 

Lahatang-panig na pinalakas ni 
Ka Joma ang Partido. Tinuruan at 
sinanay niya ang libu-libong kadre 
ng Komite Sentral, mga sentral na 
organo at mga panrehiyong komite 
ng Partido, na namuno sa pagpapa- 
lawak at pagpapalakas ng Partido sa 
buong bansa. Pinangunahan niya 
ang pagpundar ng Bagong Hukbong 
Bayan noong 1969 at sinanay at gi- 
nabayan ang unang hanay ng mga 
Pulang kumander at mandirigma 

nito. Pinamunuan niya 
“ww noong 1973 ang pagtata- 

n tag ng National De- 


NN mocratic Front (NDF). Sa 

bayan sa buong bansa. 

Nang masakmal ng kaaway, si- 
yam na taong siyang tinortyur sa 
bartolina ng mga pasistang ahente, 
subalit nanaig ang kanyang rebolu- 
syonaryong diwa. Nakalaya siya 
nang nalansag ang diktadura ni 
Marcos na hinambalos ng maka- 
pangyarihang alon ng pakikibakang 
bayan at armadong pakikibaka. 

Napwersang madistyero si Ka 
Joma noong 1987 matapos bawiin 
ang kanyang pasaporte para hadla- 
ngang makauwi sa bansa. Mahigit 
35 taon siyang namuhay nang 
simple sa The Netherlands sa isang 
maliit na apartment kapiling ang 
kanyang pamilya, at sa kanlungan 
ng mga migranteng manggagawang 
Pilipino. Malayo man, malapit pa rin 
siya sa rebolusyong Pilipino at na- 
kapagbigay ng matatalas na pagsu- 
suri at napapanahong payo. Naging 
bentahe sa rebolusyonaryong kilu- 
san ang kanyang pagkadistyero na 
nagbigay ng pagkakataon at pana- 
hong ibayong pagyamanin ang teor- 
ya ng rebolusyong Pilipino batay sa 
inaabot nitong praktika. Nang iligaw 
ang landas ng Partido, si Ka Joma 
ang liwanag na nagsilbing gabay pa- 
ra sa Ikalawang Dakilang Kilusang 
Pagwawasto. 


Nagsilbi siyang pangunahing ta- 
gapayo ng NDF sa pakikipag-usa- 
pang pangkapayaan sa Gubyerno ng 
Republika ng Pilipinas (GRP) at ma- 
husay na ginabayan ang pagbubuo 
ng makasaysayang mga kasunduang 
alinsunod sa layuning kamtin ang 
makatarungan at pangmatagalang 
kapayapaan. Kaya hindi siya tinan- 
tanan ng mga militaristang galamay 
ng imperyalismong US, na kontra sa 
pagpupunyaging lutasin sa usapan 
ang mga panlipunan at pang-eko- 
nomyang ugat ng gerang sibil. 

Ipinaaresto siya noong 2007 sa 
gawa-gawang kasong ibinasura sa 
kalaunan dahil wala itong batayan. 
Tinatakan siyang “terorista” ng US 
at ng mga papet nito, isang akusa- 
syong ibinasura sa korte sa Europe 
noong 2009. Paulit-ulit siyang inaa- 
kusahang utak ng pagbomba sa Plaza 
Miranda (1971) kahit ibinasura na 
ito ng isang korte sa Maynila noong 
1994 dahil walang ebidensya. 

Walang makatatanggi na sa ka- 
saysayan ng Pilipinas, walang hihigit 
sa nagawa ni Ka Joma na pagpukaw 
sa sambayanang Pilipino para tu- 
mindig at lumaban. Milyun-milyong 
manggagawa, magsasaka, mga peti- 
burges na intelektwal at mga ordi- 
naryong kawani at propesyunal sa 
buong bansa ang nagbangon, nag- 
kaisa at kumilos sa ilalim ng bandi- 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 

lang pula at sulo ng rebolusyon. La- 
hat ng aktibistang pambansa-de- 
mokratiko, Pulang mandirigma at 
kadre ng Partido ay nagsimulang 
mamulat at maantig sa “Lipunan at 
Rebolusyong Pilipino” (LRP), ang pi- 
nakakomprehensibong pagsusuri sa 
kasaysayan at kalagayan ng bansa. 

Dahil sa kanyang pangungulo, 
hindi mapapawing ambag, at pag- 
aalay ng buong buhay para sa pag- 
sulong ng rebolusyong Pilipino para 
sa tunay na pambansang kalayaan 
at demokrasya, si Kasamang Jose 
Maria Sison ay isang dakilang bayani 
ng sambayanang Pilipino. Tunay si- 
yang pinakadakila sa lahat. 

Sa kanyang pagpanaw, iniwan ni 
Ka Joma sa Partido ang isang ginin- 
tuang baol ng kayamanang teorya 
ng rebolusyong Pilipino. Gamitin at 
ibayo natin itong pagyamanin sa 
praktika ngayon at sa hinaharap na 
pagsulong ng demokratikong rebolu- 
syong bayan hanggang sa sosyalis- 
tang rebolusyon. Ang hindi mawa- 
walang kinang nito ang magsisilbing 
tanglaw natin sa pagsulong sa ma- 
sukal na landas. Panatilihing Pula 
ang kanyang dakilang alaala at pa- 
mana. Matatag na ipagpatuloy ang 
rebolusyong sinimulan niya kasama 
ang ating mga dakilang martir at 
bayani. 

Magpakadalubhasa tayo sa mga 

teorya at aral na iniwan ni Ka Joma. 
Isagawa natin ang kilusan para ba- 
lik-aralan ang kanyang mga sulatin, 
mula sa LRP hanggang sa “Limang 
Bolyum” na koleksyon ng kanyang 
mga artikulo. Pahigpitin ang gagap 
sa Marxismo-Leninismo-Maoismo 
na siyang makauring paninindigan, 
pananaw at paraan ng pagsusuri at 
pag-iisip ni Ka Joma. Ang mahigpit 
na paggagap natin sa kanyang mga 
ideya at gabay ang isa sa susi sa 
ibayong pagsulong ng rebolusyong 
Pilipino sa darating na panahon. 

Ang Partido Komunista ng Pilipi- 
nas ay dakila. Nang muli itong itatag 
ni Ka Joma, batid niya ang tungkulin 
ng Partido bilang taliba ng uring 
proletaryado na mamumuno sa yug- 
to ng bagong demokratikong rebolu- 
syon, at sa buong pangkasaysayang 
panahon ng sosyalistang rebolusyon 
tungo sa komunistang lipunan. Sa- 
saklawin nito ang panahong higit sa 
buhay ng isang tao o ilang salinlahi. 

Naging mapalad ang Partido na 
nagtagal ang buhay ni Ka Joma at 
mahigit anim na dekada na namuno 
at nagbigay-gabay sa praktikal na 
kilusan. Sa Ikalawang Kongreso 
noong 2016, nagbigay-pugay at pi- 
nasalamatan ng Partido si Ka Joma. 

Sa panahong buhay si Ka Joma, 
ilang salin na ng mga kadreng kan- 
yang sinanay ang tumangan ng pa- 
mumuno sa Partido. Tiyak na ilang 
salinlahi pa ng mga kadre ng Partido— 
marahil ang iba'y hindi pa ipinapa- 
nganak--ang magbabasa at mag- 
aaral sa mga sulatin ni Ka Joma, ka- 
sama ang kina Marx, Engels, Lenin, 
Stalin, Mao, at yayakap at mamu- 
muno sa dakilang simulain ng prole- 
taryado. 

Idineklara ng ating Komite 
Sentral ang sampung araw ng pag- 
luluksa na magtatapos sa ika-54 na 
anibersaryo ng Partido. Ialay natin 
ang araw na iyon para magbigay 
pugay at dakilain ang alaala ni Ka 
Joma. Gamitin natin itong okasyon 
para sama-samang tumindig, at 
muling pagtibayin ang determina- 
syon na sumulong at panatilihing 
mataas na nagwawagayway ang Pu- 
lang bandila ng Partido at rebolu- 
syong Pilipino. [29] 

Jose Maria Sison, 83 


B umuhos ang mga pagpupugay, parangal at pagkilala sa dakilang lider re- 
bolusyonaryo at tagapangulong tagapagtatag ng Partido Komunista ng 
Pilipinas (PKP), internasyunalista, patriyotiko at tagapamandila ng Marxismo- 
Leninismo-Maoismo na si Prof. Jose Maria Sison na pumanaw noong Di- 
syembre 16. Payapa siyang pumanaw kapiling ang kanyang pamilya at mga 
kaibigan sa UMC Hospital sa Utrecht, The Netherlands alas-9:40 ng gabi sa 
Pilipinas. Siya ay 83. Naulila niya ang kanyang asawa at kapwa rebolusyonar- 
yong si Juliet de Lima Sison, kanilang apat na anak at mga opo. 


Si Ka Joma ay namatay matapos 
ang higit 2-linggong pananatili sa 
ospital. Ilang minuto bago ang kan- 
yang huling hininga, ibinahagi pa ni- 
ya kay Kasamang Julie ang kanyang 
katiyakang magtatagumpay ang re- 
bolusyon at susulong ang sosyalis- 
mo. Hanggang sa dulo, nanatili si- 
yang puno ng pag-asa para sa ma- 
mamayang Pilipino na buong-puso 
at determinasyon niyang pinagling- 
kuran. 

Kasalukuyang nakahimlay ang 
kanyang mga labi sa Barbara 
Uitvaartverzorging Utrecht at 
maaaring bisitahin ng publiko mula 
Disyembre 18 hanggang 22. Magka- 
karoon ng mga aktibidad sa kanyang 
lamay tulad ng pagkanta, pagba- 
basa ng mga tula, pagpapalabas ng 
mga bidyo, pag-awit ng mga pabori- 
tong awitin ni Ka Joma at iba pa. Sa 
Disyembre 23, isasagawa ang araw 
ng pagpaparangal mula sa mga in- 
ternasyunal na panauhin, kasama at 
kinatawan ng mga partidong puliti- 
kal at organisasyon. Ihahatid ang 
kanyang mga labi sa Crematorium 
Daelwijck sa Disyembre 27. 

Sa Pilipinas, idineklara ng Parti- 
do ang 10-araw na pagluluksa simu- 
la Disyembre 17 at inatasan din nito 
ang lahat ng yunit ng Bagong Huk- 
bong Bayan (BHB) na magsagawa 
ng tahimik na 21-gun salute bilang 
pagpupugay at pamamaalam. 

Sa parangal ng Ikalawang 
Kongreso ng PKP, inialay nito ang 
pinakamataas na pagkilala at suk- 
dulang pasasalamat ng Partido kay 
Ka Joma para sa kanyang hindi ma- 
tatawarang kontribusyon sa rebolu- 
syong Pilipino bilang Tagapangulong 
Tagapagtatag ng PKP, tagapagtatag 
ng BHB at paghahawan ng landas sa 


pagtataguyod ng Demokratikong 
Guberyong Bayan sa Pilipinas. 

Sa Metro Manila, inilunsad ng 
iba't ibang ligal at demokratikong 
organisasyon ang kanilang parangal 
kay Ka Joma. Nagtipon-tipon sila sa 
University of the Philippines (UP)- 
Diliman, Quezon City noong Di- 
syembre 19, mula ala-1 ng hapon 
hanggang hatinggabi, para sariwain 
ang buhay at pakikibaka ni Ka Joma 
bilang dakilang guro at tanglaw ng 
masang anakpawis. 

Sa sumunod na araw sa pare- 
hong lugar, nagsama-sama ang higit 
500 tagapagtaguyod ng kapayapaan 
at karapatang-tao para parangalan 
siya bilang tagapagtanggol ng kala- 
yaan at proletaryong internasyuna- 
lista. Nakatakdang maglunsad ang 
mga grupong pambansa-demokrati- 
ko, sa pamumuno ng Bagong Alyan- 
sang Makabayan, ng isang malaking 
parangal pagtitipon sa susunod na 
mga araw. 


Pagkilala, pagpupugay 

Ipinaabot ng maraming organi- 
sasyon sa Pilipinas at sa magkakai- 
bang panig ng mundo ang kani-kani- 
lang pasasalamat, pagkilala at pag- 
pupugay kay Ka Joma sa kanyang 
naging ambag sa kanilang mga paki- 
kibaka. 

Nagpugay ang mga organisa- 
syong lihim at rebolusyonaryo na al- 
yado ng NDFP tulad ng Liga ng Ag- 
ham para sa Bayan (LAB), Christi- 
ans for National Liberation, Katipu- 
nan ng mga Samahang Manggaga- 
wa, Makibaka at iba pa. Naglabas 
din ng mga pahayag ang mga panre- 
hiyong balangay ng NDFP at ang 
mga Komite ng Partido sa mga rehi- 
yon. 

Ipinaabot ng Komite Sentral ng 
Communist Party of India (Maoist) 
ang pakikiramay sa PKP at 
pagkilala kay Ka Joma. Anito, "Ma- 
rami siyang naisulat sa mga ideolo- 
hikal na usapin na napakahalaga. 
Marami kaming natutunan mula ri- 
to." Pinagpugayan din siya ng 
Marxist-Leninist Party of Germany 
(MLPD), at ng Communist Party of 
Turkey-Marxist Leninist (TKP-ML) 
at armadong pwersa nitong TIKKO. 

Nagbigay-pugay din ang mga 
partido komunista, partidong puli- 
tikal at organisasyon mula sa Nor- 
way, Turkey, Kurdistan, United 
States, Australia, Romania, Rus- 
sia, Spain, Portugal, Sweden, 
England, Indonesia, Ireland, Chi- 
na, Palestine, Canada at iba pang 
mga bansa. 

Pinagpugayan din siya ng In- 
ternational League of Peoples' 
Struggle, sampu ng mga balangay 
nito sa buong mundo at kasaping 
organisasyon nito, na kanyang pi- 
namunuan at itinatag noong 2001. 
Kinilala rin siya ng maraming mga 
naglimbag ng kanyang mga libro at 
sulatin. 

Hindi mabilang na mga organi- 
sasyong 537 pambansa-demokratiko 
ang napahayag ng kanilang pagpu- 
pugay kay Ka Joma. Mula sa bala- 
ngay ng mga organisasyong kaba- 
taan, mga samahan ng maralita sa 
komunidad, mga magbubukid sa 
kanayunan, kababaihan, taong- 
simbahan, mga manggagawa at ka- 
nilang unyon, at marami pang iba, 
iisa ang sigaw nila: Ka Joma Lives! 
Mabuhay ang alaala ni Ka Joma! Œ 

Walang tigil-putukan ngayong kapaskuhan 


[ nianunsyo noong Disyembre 19 ng Komite Sentral ng Partido Komunista ng 
Pilipinas na hindi ito magdedeklara ng tigil-putukan ngayong kapaskuhan. 
Ayon sa Partido, "walang karason-rason para magdeklara ng tigil-putukan." 


Nagpapatuloy ang mga opera- 
syong militar at pag-atake ng Ar- 
med Forces of the Philippines (AFP) 
sa maraming komunidad sa kanayu- 
nan. Maraming barangay ang ipi- 
naiilalim sa kanilang paghahari. La- 
ganap ang pang-aabusong militar at 
paglabag sa mga batayang karapa- 
tan tulad ng pagbabawal sa mga 
magsasaka na magtrabaho sa kani- 
lang mga sakahan, ililgal na pang- 
hahalughog sa mga kabahayan, ili- 
gal na pang-aaresto, tortyur, pam- 
bobomba at istraping, pangangan- 
yon sa mga sakahan at kalapit na 
kagubatan, pwersahang pagpapa- 
suko at marami pang iba. 


Sa desperasyon ng rehimeng 
Marcos at armadong mga pwersa 
nito na "durugin" ang rebolusyo- 
naryong kilusan, walang pakunda- 
ngan ang paglabag nito sa mga ka- 
rapatang-tao at internasyunal na 
makataong batas. Hindi bababa sa 
45 ang biktima ng pampulitikang 
pamamaslang ng militar at pulis si- 
mula nang maupo sa poder si 
Marcos Jr. Higit 47,000 ang biktima 
ng mga paglabag sa karapatang- 
tao. 

Sa ganitong diwa, binigyan ng 
Partido ng awtoridad ang Bagong 
Hukbong Bayan (BHB) na maglun- 
sad ng mga taktikal na opensiba sa 


darating na mga araw. Ayon sa Ko- 
mite Sentral, "tungkulin ng BHB na 
armadong ipagtanggol ang mama- 
mayan, maging ngayong kapasku- 
han, at ngayong nasa gitna tayo ng 
pagluluksa sa pagpanaw ng ating 
pinakamamahal na si Ka Jose Maria 
Sison." 

Inatasan nito ang hukbong ba- 
yan sa pamamagitan ng Pamban- 
sang Kumand sa Operasyon at mga 
Panrehiyon at Subrehiyong Kumand 
sa Operasyon na aktibong labanan 
at biguin ang kampanya ng arma- 
dong panunupil ng AFP." 

Maaari magkonsentra ng pwer- 
sa ang BHB para patamaan ang na- 
hihiwalay, mahihina at pagod na 
mga tropa ng sundalo at pulis at 
parusahan sila sa kanilang dumara- 
ming krimen sa mamamayan. [29] 


Protesta sa unang Araw ng Karapatang-tao 


ni Marcos Jr 


Giy ng mga protesta ng libu-libong mga Pilipino ang unang paggunita 
sa Internasyunal na Araw ng Karapatang-tao sa ilalim ng rehimeng Marcos 
Jr. Nagmartsa noong Disyembre 10 mula sa Liwasang Bonifacio patungo sa Men- 
diola sa Maynila ang libu-libong raliyista para batikusin at papanagutin si Marcos 
Jr at armadong pwersa ng estado sa maraming mga paglabag sa karapatang-tao. 


Sa pangunguna ng Karapatan at 
Bagong Alyansang Makabayan, naka- 
paglunsad ng mga aktibidad bago at 
sa mismong araw ng Disyembre 10 sa 
maraming bahagi ng Metro Manila. 
Inilunsad din ang mga protesta at 
pagtitipon sa mga syudad ng Baguio, 
Naga, Legazpi, Sorsogon, Kalibo, 
Roxas, Iloilo, Bacolod, at Davao. Nag- 
karoon ng katulad na mga aktibidad 
sa Ilocos Sur at Ilocos Norte, La Uni- 
on, Kalinga, at Mt. Province. Nagtipon 
ang mga Pilipino sa United States, Ca- 
nada, Europe, Hongkong at Australia. 

Ayon sa Karapatan, nagpapatuloy 
ang kultura ng kawalang pakunda- 
ngan sa ilalim ni Marcos Jr. Binatikos 
ng grupo ang kampanyang kontra-in- 
surhensya sa kanayunan na nagrere- 
sulta sa malawakang pagbabakwit, 

dislokasyon sa kabuhayan at buhay ng 
magsasaka, mga iligal na pang- 
aaresto, pambobomba at istraping sa 
mga sibilyang komunidad at iba pa. 

Dinala ng iba't ibang mga sektor 
ang kanilang mga panawagan sa mga 
protesta at aksyong masa. Sigaw ng 
mga manggagwa: Nakabubuhay na 
sahod, ipaglaban! Panawagan ng mga 
manggagawang pangkalusugan, mga 
guro at kawani ng gubyerno ang pag- 
tataas ng kanilang sweldo. Nakiisa rin 
sa mga protesta ang kabataan at mga 
estudyante, taong-simbahan, kaba- 
baihan, mamamahayag, magsasaka at 
ibang demokratikong sektor. 

Tinuligsa nila ang ayudang militar 
na ibinibigay ng US sa rehimeng 
Marcos na ginagamit sa pagsupil sa 
mamamayan. [AB 

Kagubatan, nasira sa 
pambobomba ng AFP 


NAGSAGAWA NG WALANG- 
patumanggang pambobomba 
ang Armed Forces of the Phi- 
lippines (AFP) sa gitna ng ka- 
gubatan ng Mt. Hilong-Hi- 
long sa hangganang bahagi 
ng Agusan del Sur, Agusan 
del Norte at Surigao del Sur 
noong Nobyembre 30. Mula 
alas-5:40 ng umaga hang- 
gang alas-7 ng Nobyembre 
30 ay binomba ang erya ga- 
mit ang anim na malalaking 
bomba at dalawang rocket. 

Halos 100 mga puno ang 
nasira sa dito dulot ng pam- 
bobomba. Nag-iwan din ito 
ng malalaking butas sa lupa 
(crater) na may lalim na 
hanggang tuhod at nagdulot 
ng pagguho ng lupa. 

Ang naturang kabundu- 
kan ay isa sa mga natitirang 
tirahan ng Philippine Eagle at 
maraming mga klase ng flora 
at fauna. 


ANG BAYAN 


Ang maayos na daan ng dagyaw-alayon 


K oo inirereklamo ng mamamayan ng Barangay B, isang baryo sa Vi- 
sayas, ang pananakit ng kanilang katawan, laluna ng mga binti at paa. 
Tantya nila, sanhi nito ang init ng motorsiklo sa mahabang pagbyahe ng palay 
at iba pang produkto nila tungong pamilihan. Hindi maiiwasan na mabasa ng tu- 
big ang kanilang mga paa dahil sa uka-ukang daan na nagiging mumunting sapa 


kung tag-ulan. 


Batid ng mga magsasaka na ang 
pananakit na ito ay hindi lamang 
usaping medikal kundi ng kapabaya- 
an ng bulok na gubyerno na ayusin 
ang sira-sirang kalsada tungo sa ka- 
nilang baryo. Napagtanto nilang ki- 
nurakot na ang milyun-milyong na- 
kalaan diumano para sa paglalatag 
ng mga farm-to-market road na ipi- 
nagmamayabang ng AFP at NTF- 
Elcac. 

Sa isang konsultahan, napagpa- 
syahan ng lokal na samahan dito na 
ayusin ang kanilang kalsada sa pa- 
mamagitan ng dagyaw-alayon, isang 
tradisyunal na porma ng mutwal na 
tulungan sa pagsasaka ng mahihirap 
na magsasaka. Iilan lamang ang su- 
mali sa umpisa pero di naglaon ay 
nakita rin ng iba ang bentahe para 
rito. Umabot sa 60-120 katao mula 
sa apat sa anim na sityo ang nag- 
ambag ng lakas-paggawa sa proyek- 
to. 

Nagtayo ang mga magsasaka ng 
mga tim para tiyakin ang bawat 
tungkulin at antas ng proyekto. Sa 
bawat hakbang, tiniyak nilang duma- 
daloy ang demokrasya, napanganga- 
lagaan ang mga trabahador at napa- 
nanatili ang maayos na relasyon ng 
bawat isang sumasali sa dagyaw- 
alayon. Natiyak ng kababaihan, katu- 
wang ang mga bata sa baryo, na may 
sapat na pagkain ang mga kalahok. 
Mayroong tagagawa ng iskedyul ng 
mga kalahok at nagtitiyak na maayos 
ang hatian sa trabaho. May grupo 
din silang itinalaga para makipag-u- 
sap para kunin ang suport ng mga 
magsasakang mas nakaalwan sa bu- 
hay. Mayroon namang nangalap ng 
rekurso para sa proyekto. 

Minsan sa isang linggo ang pag- 
dagyaw-alayon para sa pag-ayos ng 
kalsada. Tumitigil lamang sila kung 
marami ang gawain nila sa bukid o 


kung naglulunsad ng panggulong 
operasyong kombat ang pasistang 
militar at pulis. Maliban sa baong 
pagkain, nagdadala sila ng kagami- 
tan sa pagtrabaho tulad ng pala, 
asarol, itak at iba pa. 

Naigiit ng mga magsasaka sa 
mga upisyal ng barangay na maglaan 
ng bigas at badyet pang-ulam para 
sa mga nagtatrabaho. Ang ilang may 
malalaking taniman ay nag-ambag ng 
isa hanggang dalawang sakong pa- 
lay. Nagbigay din ng pera para sa bi- 
gas at ulam ang mga dumadaang 
trak na naghahakot ng mga produk- 
tong agrikultural. 

Kalakhan ng kalalakihang may 
hustong gulang ang nagtrabaho sa 
kalsada habang ang kabataan ang 
nag-iigib ng inuming tubig at iba 
pang gawaing inaatas sa kanila. Bago 
sila magtrabaho, nagpupulong muna 
sila upang pagkaisahan ang mga ga- 
gawin sa araw na iyon. Muling mag- 
pupulong ang lahat pagkatapos ng 
trabaho para matasa at makuha ang 
mga komentaryo. 

Sa umpisa ay nagdalawang-isip 
ang ilang magsasaka dahil baka sala- 
kayin sila ng pulis at militar sa pagsi- 
sikap nilang ayusin ang kanilang ka- 
buhayan. Ngunit pinangibabawan ni- 
la ang takot dahil batid nilang wa- 

lang iligal o kriminal sa kanilang gi- 
nagawa. Nakipag-ugnayan sila sa 
mga upisyal ng barangay para tiya- 
king hindi sila gagambalain. Kalau- 
nan, naisama na rin sa pagbayani- 
han ang ibang proyektong 
imprastruktura ng barangay. 

Naging inspirasyon ang magan- 
dang karanasan ng Barangay B para 
sa katabing dalawang barangay. Sa 
Barangay A, kinumpuni sa pamama- 
gitan ng dagyaw-alayon ang mga 
kalsada para sa kanilang mga karo- 
sa, motorsiklo at trak sa paghakot 
ng mga palay, mais, tubo, pinya, gu- 
lay at iba pang produkto. Napakilos 
ang 30 hanggang 40 katao mula sa 
tatlo sa anim na sityo. Isang beses 
sa isang linggo ang kanilang bayani- 
han. 

Sa Barangay K, sumali ang 50 
hanggang 80 katao mula sa apat na 
sityo. Palay, mais, kamoteng kahoy 
at iba pang halamang ugat ang pro- 
dukto ng barangay. Dalawang beses 
isinagawa ang dagyaw-alayon, na 
noon ay sa ginagawa lamang sa mga 
sakahan, pero ngayon ay sinaklaw 
na rin ang iba pang gawain. 

Breyktru sa mga magsasaka ang 
pagkumbinsi sa mga mas mataas na 
saray na magsasaka na lumahok sa 
dagyaw-alayon. Ang noo'y halos 
walang boses na mga maralita at 
mababang gitnang magsasaka ay 
mahinahon at masigasig ngayon sa 
pagpaliwanag, at nagawang kunin 
ang suporta ng mas mataas ang uri 
o saray na sa umpisa ay nagdadala- 
wang-isip pa. [29] 


Hegemonya ng US sa mga ekonomya 


sa Asia-Pacific 


B ahagi ng militaristang Indo-Pacific Strategy ng imperyalismong US ang 
pagpapalakas ng hegemonya nito sa mga ekonomya ng alyado at malako- 
lonya nito sa Asia-Pacific. Tungo rito, inilunsad ni US Pres. Joseph Biden ang In- 
do-Pacific Economic Framework for Prosperity (IPEFP) bago ang pagpupulong ng 
Quadrilateral Security Dialogue (US, Japan, Australia, India) sa Japan noong 
Mayo. Isinagawa sa Australia ang unang pagtitipon ng mga upisyal sa ekonomya 
ng 14 bansang kasapi nito noong Disyembre 10-15. 


Lantad na layunin ng IPEF ang 
kontrahin ang pamamayagpag ng im- 
peryalistang China sa rehiyon. Liban 
sa India at US, lahat ng mga kasapi 
ng IPEFP ay myembro rin ng Regional 
Comprehensive Economic Partner- 
ship (RCEP) at may malalakas na ug- 
nayang kalakalan sa China. Balak ng 
US na rendahan ang kalakalang ito at 
agawin sa China ang mga bentahe ni- 
to sa pandaigdigang kalakalan, laluna 
sa pagmamanupaktura ng semicon- 
ductor. Sa panahon ding ito, nais ni- 
tong pahigpitin ang kontrol sa mga 
rekurso, pamilihan at lagakan ng sob- 
rang kapital sa Asia-Pacific. 

Bagamat itinutulak bilang 
“partnership” (o pagtutuwangan) 
walang pinag-iba ang IPEFP sa bini- 
tawan ng US na Trans-Pacific Part- 
nership at ibang multilateral na ka- 
sunduang sumira sa mga atrasado at 
malakolonyang bansa at nagbansot 
sa kanilang pag-unlad. Itutulak nito 
ang mga bansa na lalupang ibuyang- 
yang ang kani-kanilang mga ekonom- 
ya kapalit ng limitadong kapital. Dag- 
dag din itong instrumento ng US para 
ipataw ang mga tuntunin at prose- 


song pabor sa mga kumpanya at pa- 
mumuhunang Amerikano sa rehiyunal 
na pamilihan habang pinananatiling 
sarado ang sariling ekonomya. 

Maraming bansa ang umaalma sa 
mga tuntunin ng IPEFP at hakbangin 
ng US na tahasang lumalabag sa ka- 
nilang soberanyang pang-ekonomya. 
Kamakailan, inianunsyo ng US ang 
bagong mga resktriksyon sa mga 
kumpanyang Amerikano sa paglulu- 
was ng materyal na may kaugnayan 
sa produksyon ng mga computer chip. 
Itinulak nito ang South Korea at Si- 
ngapore na magpataw ng katulad na 
resktriksyon. Sa larangang ito (kala- 
kalan), nagbabala na ang Indonesia, 
Thailand at ang India na hindi ito pa- 
payag na gamitin ang IPEFP para may 
bansang “nakahiwalay.” Tahasang 
tumanggi ang mga ito na isakripisyo 
ang kanilang ugnay sa China. 


Todong pangangayupapa 
ng rehimeng Marcos 

Di katulad ng mga bansang nag- 
tataguyod ng kasarinlan sa ekonom- 
ya, nagkukumahog ang tutang gub- 
yerno ni Marcos na magpailalim sa 


Aksyong punitibo sa Negros 


DALAWANG TRAK NG malaking kumprador at panginoong maylupa na si 
Teotimo Ballesteros ang sinunog ng mga operatiba ng Bagong Hukbong 
Bayan-Northern Negros sa Sityo Proper, Barangay Tabun-ac, Toboso, 
Negros Occidental noong Disyembre 14, bandang alas-9:30 ng umaga. 

Si Ballesteros ay isang notoryus na kontra-rebolusyonaryo at 
landgrabber. Sa kanyang kalupitan, gwardyado ng mga bandidong gru- 
po at militar ang kanyang mga tubuhan. Pinondohan niya ang mga ito 
para mapanatili ang kanyang kontrol sa lupang kanyang inagaw mula sa 
mga magsasaka. Kilala siya na barat magpasahod at malupit sa kan- 
yang mga sakada kung kaya't lubos na ikinagalak ng mga tapasero at 
manggagawa sa tubuhan ang pagparusa sa kanya. 

IPEFP. Nakaayon dito ang patakaran 
ng rehimen na “buksan nang todo 
ang pinto” sa lokal na ekonomya sa 
dayuhang pandarambong kapalit 
ang kakarampot na kapital at bahagi 
sa merkadong Amerikano. 

Balak ng US na itayo ang upisina 
ng US Trade and Development 
Agency (USTDA) sa Metro Manila 
para palakasin ang kontrol nito sa 
mga patakaran at proyektong pang- 
ekonomya sa Asia-Pacific. Sa Pilipi- 
nas, padudulasin ng ahensyang ito 
ang pagkopo ng mga kumpanyang 
Amerikano sa kabubukas na sektor 
sa pampublikong yutilidad, teleko- 
munikasyon, mga proyektong 
imprastruktura at pang-enerhiya at 
ekspansyon ng mga minahan at ko- 
mersyal na plantasyon. 

Kabilang sa mga popondohan ng 
US ang dalawang mapaminsalang 
proyekto na ipinagmalaki pa ni ng 
bise presidente nito na si Kamala 
Harris noong bumisita siya sa bansa. 
Isa rito ang geothermal project sa 
Mt. Apo sa North Cotabato kung 
saan kasosyo ng USTDA ang Energy 
Development Corporation (EDC) ng 
pamilyang Aboitiz. Isa pa ang nickel 
at cobalt processing facility kasosyo 
naman ang Eramen Minerals Inc. (E- 
MI) sa Zambales. 

Mahaba at madugo ang naging 
paglaban ng mga magsasaka at Lu- 
mad sa mga proyektong ito. Disloka- 
syon sa mga magsasaka at Lumad at 
pinsala sa kapaligiran ang idinulot 
ng dalawang proyekto. Iligal na iti- 
nayo ang mga geothermal plant ng 
EDC sa lupang ninuno ng mga Mano- 
bo sa Mt. Apo, na isang protekta- 
dong lugar. Ang mga operasyon na- 
man ng EMI ay minsan nang ipina- 
sara ng Department of Environment 
and Natural Resources dahil sa ma- 
paminsalang epekto nito sa komuni- 
dad. Parehong taliwas ang mga pro- 
yekto sa bukambibig ng US na “ka- 
saganaan” at pangagalaga sa kapa- 
ligiran na bahagi ng “pagkontra sa 
climate change.” [29] 

Anim, minasaker ng 7th IB sa Sultan Kudarat 


B rutal na minasaker ng mga sundalo ng 7th IB ang limang Pulang mandi- 
rigma at isang sibilyan sa Sityo Mugti, Barangay Chua, Bagumbayan, Sul- 
tan Kudarat noong Nobyembre 23. Walang engkwentrong naganap matapos 
magdesisyon ang limang Pulang mandirigma na hindi makipagpalitan ng putok 
dahil nasukol sila habang maraming sibilyan sa kanilang paligid. 


Pilit mang itinatanggi ng Armed 
Forces of the Philippines, hindi nila 
maitatago ang karumal-dumal na 
pagpatay at paglapastangan ng 7th 
IB sa mga biktimang sina Indot Du- 
lunan (Ka Dennis), Sep Kasa (Ka 
Ho), Allan Dalimbang (Ka Duran), 
Annabel Talon (Ka Elena), at Ka Pogi 
at sibilyang si Gerry Kasa. 

Ayon sa mga nakakita sa mga 
bangkay, may mga palatandaan na 
pinahirapan at binaril ng malapitan, 
ang anim na biktima. Labag sa mga 
tuntunin ng digma ang pagpatay sa 
mga kombatant na sumurender at 
wala na sa katayuang lumaban. 

Panganganyon. Sa Buenavista, 
Agusan del Norte, tatlong ulit na 
nang-istraping at nanganyon ang 
23rd IB sa tatlong barangay nitong 
huling kwarto ng 2022. Nagbunga 
ito ng malawakang ligalig at pag- 
gambala sa mga komunidad at pag- 
kasira ng mga sakahan. Nasugatan 
sa isa sa mga insidente si Juanito 
Junaldo, isang magsasaka na nasa 
kanyang sakahan sa Barangay Lo- 
wer Olave noong Disyembre 2. 
Noong Nobyembre 5, pinatay ng 
mga sundalo si Rene Villa at pinala- 
bas na Pulang mandirigmang nasawi 
sa isang gawa-gawang engkwentro. 

Pag-aresto. Walang mandam- 
yento at iligal na inaresto ng hindi 
nakaunipormeng tauhan ng 10th ID 
ang maralitang magsasaka at dray- 
ber ng habal-habal na si Danilo An- 
tumikay noong Disyembre 10, ala-1 
ng hapon. Dinampot si Antumikay sa 
Barangay Tugaya, Valencia City. Sa 
takot na may mangyari kay Antumi- 
kay, sumama sa kanya ang kanyang 
asawa at kanilang 2-taong gulang 
na anak. 

Atake sa pamamahayag. Kabi- 
kabilang pagkundena ang sumalu- 
bong sa hatol ng isang korte sa 
Quezon City noong Disyembre 12 na 


“nagkasala” ang mamamahayag na 
si Frank Cimatu sa kasong cyberlibel. 
Ayon sa mga mamamahayag, pinag- 
titibay ng hatol na ito ang "chilling 
effect" na kinahaharap ng mga ma- 
mamahayag sa bansa. Panawagan 
nila ang pagbabasura sa mga batas 
sa libel lalupa't ginagamit lamang ito 
para ikulong ang mga mamamaha- 
yag ng ibinubunyag nilang 
maruruming pulitiko at atakehin ang 
karapatan sa malayang pamamama- 
hayag. 

Pwersahang pagpapasunder. 
Kinundena ng La Union Peace and 
Justice Advocates noong Disyembre 
4 ang pwersahang "pagpapasuren- 
der" sa mga myembro ng balangay 
ng Timpuyog dagiti Marigrigat nga 
Umili iti Naguilian sa San Antonio at 
balangay ng Timek ken Namnamma 
dagiti Babassit a Mangngalap iti La 
Union sa San Nicolas West sa Agoo. 
Naganap ang mga insidente noong 
Nobyembre 26, kung saan pinilit ng 
mga pulis ang mga lider ng dalawang 
grupo na magsumite ng listahan ng 
kanilang mga myembro at pumirma 
sa mga dokumentong nagsasabing 
“iniaatras” nila ang kanilang suporta 
sa nabanggit na mga organisasyon. 

Militarisasyon sa Mindoro. 
Iniulat ng National Democratic 
Front-Mindoro ang 29 na kaso ng 
paglabag sa karapatang-tao ng 
203rd IBde sa Rical at Calintaan sa 
Occidental Mindoro sa buwan ng 
Nobyembre. 

Kabilang dito ang 13 kaso ng 
pagkakampo sa mga eskwelahan, 
simbahan at barangay hall: pitong 
kaso ng pambubugbog, apat na kaso 
ng pagbabanta, tatlong kaso ng ili- 
gal na panghahalughog, dalawang 
kaso ng istraping, at tig-isang kaso 
ng iligal na pang-aaresto at deten- 
syon, pwersahang pagpapasuko at 
sapilitang ebakwasyon. 

Samantala, pansamantalang na- 
kalaya si Elmer Forro, pangkalaha- 
tang kalihim ng Bayan-Panay noong 
Disyembre 10 matapos magbayad ng 
pyansa. [A5] 


Defend Louie Jalandoni. 
Nagpiket sa harap ng DoJ sa 
Maynila noong Disyembre 9 
ang grupong Defend Louie 
Jalandoni para ipabasura ang 
pagsama sa dating punong 
negosyador ng NDFP sa ar- 
bitraryo at walang batayang 
listahan ng mga “terorista” ng 
Anti-Terrorism Council. 


Black to Block MROTC. 
Suot nang mga damit na itim, 
nagprotesta ng mga grupong 
kabataan sa harap ng Univer- 
sity of Sto. Tomas sa Maynila 
laban sa pagpasa ng panuk- 
lang NCSTP/MROTC noong 
hapon ng Disyembre 15. 
Nagprotesta rin sila sa harap 
ng Kongreso noong Di- 
syembre 12 habang nakasa- 
lang sa pagdinig ang panuka- 
la. 


Protesta kontra Marcos sa 
Europe. Nagsagawa ng mga 
pagkilos ang mga grupong 
migrante sa Europe noong 
Disyembre 14 at 15 bilang 
pagsalubong kay Marcos Jr. 
Nasa Belgium siya noon para 
dumalo sa pagpupulong ng 
mga lider ng bansa mula sa 
Furopean Union at ASEAN. 


Barikada sa Bacolod. Nag- 
barikada ang mga residente 
ng Purok Katilingban, Ba- 
rangay Punta Taytay, Bacolod 
City para pigilan ang demoli- 
syon sa 40 kabahayan sa lu- 
gar. Iligal ang demolisyon la- 
lupa't hindi ang may-ari ng 
lupa ang nag-utos nito kundi 
ang tenante lamang. 


Mga panukalang MIF at MROTC, 


iniratsada sa Kongreso 


| kaaa ng mga alipures ng rehimeng Marcos sa Mababang Kapulungan 
ang mga panukalang Maharlika Investment Fund (MIF) at Mandatory 
ROTC (inilusot bilang National Citizens Service Training Program Act o 
NCSTP) sa huling araw ng Kongreso para sa taon noong Disyembre 15. Napa- 
iksi ang proseso ng "deliberasyon" matapos ginawang prayoridad ang mga ito 
ni Ferdinand Marcos Jr. Walang katumbas na panukala ang mga ito sa Sena- 


do. 


Inihapag ng mga kamag-anak ni 
Marcos Jr (anak, pinsan at kanyang 
asawa) ang panukala para likhain 
ang MIF (House Bill 6398) noong 
Nobyembre 28. Suportado ito ng 
mga "tapangasiwa sa ekonomya" ng 
rehimen. Inulan ng batikos ang pa- 
nukala dahil sa plano nitong gamitin 
bilang paunang pondo ang pinaghi- 
rapang pensyong nakalagak sa GSIS 
at SSS. Nanguna sa pagtutol ang 
mga manggagawa at kawani at ka- 
nilang mga kinatawan sa Kongreso. 
Umalma ang mga akademiko, at ka- 
hit ang mga neoliberal na ekonomis- 
ta at negosyante. 

Batid ng lahat na magiging ba- 
lon lamang ng korapsyon ng pamil- 
yang Marcos, kanilang mga kroning 
negosyante at mga alipures sa 
Kongreso ang MIF. Kilala ang mga 
Marcos sa buong mundo bilang mga 
mandarambong at magnanakaw ng 
pondo ng bayan. Pinaglalawayan ng 
mga ito ang unang itinayang P275 
bilyong paunang pondo at P618 
maaaring malikom nito sa susunod 
na mga taon. 

Dahil sa mga batikos, tinanggal 
sa listahan ng pagkukunan ng pondo 
ang GSIS at SSS, at ang natira na ay 
P110 bilyon na kukunin sa Landbank 


of the Philippines at Development 
Bank of the Philippines. Naibalita 
ring ibebenta ng rehimen ang 
walong pampublikong ari-arian, 
kabilang ang Basay Mining na may 
reserbang mineral na nagkaka- 
halaga ng P102.8 bilyon. Balak din 
nitong kopohin ang kita ng mga 
kasino, haywey at paliparan. 

Malinaw na walang "sobrang 
pondo" ang Pilipinas. Makasaysayan 
ang taas ng depisito nito sa pinan- 
sya at gahigante ang utang nito. 
Ipinunto kahit ng mga neoliberalista 
na wala ang mga kundisyon sa mun- 
do para lumago ito. Katunayan, na- 
ngandalugi ang mga "sovereign 
wealth fund" kahit ng bansang tu- 
nay na may "sobrang pondo" tulad 
ng Taiwan, Singapore at Norway 
dahil sa matinding krisis na buma- 
bayo sa pandaigdigng sistema ng 
kapitalismo. 

Sa Pilipinas, naging kasingkahu- 
lugan ng korapsyon ang mga “sove- 
reign fund” at katulad na pondo. 
Kabilang dito ang mga pondong ni- 
likha ng ama ni Marcos Jr sa dekada 
1970 na naging mga palabigasan ng 
kanyang pamilya at kroni. Isang ha- 
limbawa rito ang coco levy fund na 
itinatag para pwersahang likumin 

ang kakarampot nang kita ng 
maliliit na magniniyog. Sa ibang 
bansa, kamakailan ay hinatulang 
nagkasala ng pandarambong at 
money laundering ang prime minis- 
ter ng Malaysia dahil sa paggamit 
niya sa sovereign fund ng bansa bi- 
lang personal na bangko. 

Bingi sa lahat ng mga pagtutol 
dito, ipinasa ang panukala sa bo- 
tong 279-6 matapos lamang ang 18 
araw. Liban sa tatlong kinatawan 
sa ilalim ng Makabayan, dalawang 
kongresista mula sa Bicol at isang 
mula sa Basilan ang tanging bumo- 
to laban dito. 

Kasabay na ipinasa sa parehong 
araw ang NCSTP (House Bill 6486) 
na nabuo matapos konsolidahin ang 
27 hiwa-hiwalay na panukala para 
ibalik ang pwersahang pagsasanay- 
militar ng kabataan (Reserved 
Officers Training Course o ROTC.) 
Ayon sa mga grupong kabataan, 
may mas masasahol itong probisyon 
kumpara sa unang mga panukalang 
tinutulan nila. Direktang panganga- 
siwaan ng pasistang Armed Forces 
of the Philippines ang mga pagsa- 
sanay, na maaaring magtagal nang 
dalawang taon. Itutulak nito ang 
militarisasyon ng mga paaralan, 
labag sa kalayaang pang-akademi- 
ko. Labag din ito sa mga karapa- 
tang estudyante, na pupwersahing 
magsanay kahit wala pa sila sa ta- 
mang edad. Ayon sa mga estudyan- 
te, perwisyo at pahirap lamang ang 
NCSTP/MROTC dahil sa dagdag na 
matrikula at gamit. 

Dagdag sa dalawang panukala, 
nakahanay sa Kongreso ang walong 
panukalang pagbabago sa konstiu- 
syon sa pamamagitan ng pagpapa- 
tawag ng Constitutional Conventi- 
on. Naglalayon ang mga ito na 
magkaroon ng pagbabago sa dayu- 
hang pagmamay-ari ng lokal na 
mga negosyo. Dahil sa maagap na 
pagbabantay ng oposisyon, napali- 
ban sa Enero 26, 2023 ang susunod 
na pagdinig para rito. [ab] 

mapaLino SAL ITA 


P presyo ng pagkaing pang-noche 
2 3 4 5 8 buena ngayong taon, mas mataas 
nang 25.7% kumpara noong 2021 
at malayo sa P500 ipinagpipilitang 
pagkasyahin para sa 5-kataong 


pamilya. 


NG) 
j Pinagkunan: Noche Buena Price Index, 
Department of Trade and Industry 


P 5 2 6 2T pambansang badyet para sa 
” 2023 na ipinasa nang halos 

walang ginalaw sa orihinal na 

mga alokasyon, kabilang ang 


pondong pang-intelligence at 
confidential (o lihim) na gamit. 


P1.4M 


sobra-sobrang pyansa na itinakda ng 
korte para sa pansamantalang paglaya 
sa mga aktibistang sina Reina Mae 
Nasino, Ram Bautista at Alma 
Moran. 


o 131 milyon sa 158.6 milyong aktibong SIM card ay 
prepaid o di rehistrado at may panganib na 
maputulan ng serbisyo oras na ipatupad ang SIM 


Card Registration sa Disyembre 27 kung hindi 
mairehistro. 

36.1% 


lamang sa mga 
Pilipino ang may 
tinatamasang 
minimum na isang 
proteksyon o 
benepisyong 
panlipunan. 


Pinagkunan: World Protection 
Report 2022-2022, International 
Labor Organization 


91% 


o 316,405 mga 
Pilipinong nars ang 
nagtatrabaho sa 
ibang bansa dulot 
ng kawalan ng lokal 
na trabaho, barat 
na sahod, kulang na 
benepisyo at di 
makataong mga 
kundisyon sa 
paggawa. 


25,000 


drayber ng trak sa South 
Korea ang nagwelga nang 
3 linggo para manawagan 
ng dagdag-sahod at mas 
maayos na mga kundisyon 
sa paggawa. 


Daan-daang libong manggagawa sa UK, 
naglunsad ng mga welga sa kapaskuhan 


[ kinasa ngayong Disyembre ng mga unyong manggagawa sa iba't ibang sek- 
tor ng United Kingdom ang kani-kanilang mga welga para sa disenteng sa- 
hod at makataong mga kundisyon sa paggawa. Tinatayang aabot sa 500,000 
hanggang isang milyong manggagawa ang magwewelga hanggang sa katapu- 
san ng taon. Bahagi ang mga ito sa pagsiklab ng mga pakikibaka ng mga mang- 
gagawa sa bansa mula pa Hunyo. Ayon sa The Guardian, nasa 1.1 milyong 
workdays na ang nawala sa pagitan ng Hunyo at Oktubre dulot ng mga pagki- 


los ng mga manggagawa. 


Noong Disyembre 13, inilunsad 
ng 40,000 kasapi ng National Union 
of Rail, Maritime and Transport 
Workers (RMT) ang kanilang welga 
laban sa barat na pasahod. Ibinasu- 
ra ng mga manggagawa sa riles ang 
alok ng mga kumpanya na 5% na 
dagdag-sahod para sa 2022 at 4% 
para sa 2023. Tinawag nilang 
“substandard” ang alok, laluna sa 
harap ng nagtataasang gastos sa 
pamumuhay sa bansa. 

Pinagagana ng RMT ang 14 na 
kumpanyang nagpapatakbo ng mga 
tren. Inilunsad nila ang unang bwelo 
ng welga noong Disyembre 13 at 14, 
at ang pangalawang bwelo sa Di- 
syembre 16 at 17. Itutuloy nila ang 


mga pagkilos hanggang sa 2023. 

Noong Disyembre 15, inilunsad 
ng 100,000 nars sa England, Wales 
and Northern Ireland ang kauna-u- 
nahang pambansang welga ng mga 
nars sa United Kingdom. Hiling ng 
Royal College of Nurses ang 19% na 
umento at dagdag na mga nars sa 
mga ospital para matiyak ang kalig- 
tasan ng mga pasyente. Bahagi sila 
ng pampublikong sistemang pangka- 
lusugan (National Health Services o 
NHS) na ilang taon nang nagdurusa 
sa mababang pasahod, sobra-sob- 
rang pagtatrabaho at di sapat na 
subsidyo mula sa estado. Isa pang 
24-oras na welga ang inilunsad 
noong Disyembre 20. 


Makiisa sa mamamayan ng Peru, panawagan ng ILPS 


DALAWANG LINGGO NANG nagpuprotesta ang mamamayan sa Peru 
laban sa “kudeta sa parlamento” na nagpatalsik sa halal na presidente 
ng bansa na si Pedro Castillo noong Disyembre 7. Natanggal sa pwesto 
si Castillo matapos i-impeach ng isang “maka-Kanang” Kongreso. Pi- 
nangunahan ang mga protestang ito ng mga unyong agraryo, mga ki- 
lusan ng magsasaka, katutubo at iba pang demokratikong sektor. Pa- 
nawagan nilang ibalik sa pwesto si Castillo, lusawin ang Kongreso at 
buuin ang Constituent Assembly para buuin ang bagong konstitusyon. 
Lubos nilang itinatakwil ang kasalukuyang konstitusyon na nakaba- 


langkas sa neoliberalismo. 


Sa harap nito, nanawagan ang komite ng International League of 
People's Struggles para sa Latin America at sa Carribean sa lahat ng 
mga anti-imperyalistang pwersang demokratiko sa rehiyon na makiisa 
at sama-samang mag-alsa kasama ang mga manggagawa at mamama- 
yan ng Peru. Hinikayat nito ang mamamayan na "sumunod sa mga ya- 
pak ng nag-alsa nang mga mamamayan ng rehiyon," katulad ng sa Ar- 
gentina, Chile, Ecuador at Colombia. Sa mga ito tinangka ng mamama- 
yan na "igpawan ang mga limitasyon ng tinawag na popular at ma- 
ka-Kaliwang mga gubyerno na matagumpay na banggain ang mga pla- 
no ng naghaharing uri, at bigyan-daan ang pambansa at panlipunang 


paglaya sa ating mga bansa." 

Kaagapay ng mga nars ang 
10,000 drayber ng ambulansya, pa- 
ramedik at iba pang manggagawang 
pang-emerdyensi, na nakatakdang 
magwelga sa Disyembre 21 at 28. 
Nilalabanan nila ang pagtanggi ng 
NHS na ibigay ang 4% dagdag-sa- 
hod na inaprubahan na ng kanilang 
gubyerno. 

Bago pa ang Disyembre, nagsa- 
sagawa na ang mga manggagawa 
ng Royal Mail (koreyo) at University 
and College Union (mga guro at 
ibang istap akademiko) na kumaka- 
tawan sa 150 unibersidad ng mga 
piket at welga. Noong Disyembre 5, 
nagwelga ang 1,000 gwardya ng 
mga bangko at institusyong pinan- 
syal. 

Sa Scotland, nagkasa ng 2-a- 
raw na welga ang Scottish Secon- 
dary Teachers Association at iba 
pang unyon ng mga guro. Sa Lon- 
don, handang magwelga ang 2,000 
drayber ng bus dahil sa patuloy na 
pagtanggi ng kanilang mga kum- 
panya para sa mas katanggap- 
tanggap na dagdag-sahod. 

Sa nakaraang dekada, halos 
wala, at kung meron man, nakapa- 
minimal nang itinaas ng sahod ng 
mga manggagawa sa UK. Ito ay ha- 
bang tuluy-tuloy ang pagtaas ng 
kanilang bayarin sa pabahay at mga 
serbisyo at mga presyo ng bilihin. 
Noong Abril, bumagsak nang 3% 
ang tunay na halaga ng kanilang 
mga sahod dahil sa 10.196 impla- 
syon. Lalu pa itong bumagsak pag- 
sapit ng Oktubre kung saan itinala 
ang 11.1% tantos ng implasyon. 
Nangangamba ang mga ekonomista 
ng bansa na sisirit pa ito tungong 
18% sa susunod na taon. [29] 


ANG BAYAN 


